Pogulianka (Vilnius)

Pogulianka (arba Pohulianka) – buvęs kvartalas Vilniaus miesto savivaldybėje, ties dabartine J. Basanavičiaus gatve. Vietovę mena Pohuliankos teatras.

 Etimologija 

Viena iš versijų teigia, kad gatvę taip praminė miestiečiai, mėgdavę šioje vaizdingoje vietoje leisti laisvalaikį. Pagal kitą versiją pavadinimas suteiktas dėl čia veikusios garsios, miestiečių ir miesto svečių pamėgtos užmiesčio smuklės.Didžioji Pogulianka Vilniuje – įvykiai, pastatai, garsūs vardai. 2018-06-06, Lrytas.lt (tikrinta 2022-06-06).

 Istorija 

Vilniaus J. Basanavičiaus gatvės istorija siekia 1440 m., kai Kazimieras Jogailaitis Vilniaus miestui padovanojo didelį žemės sklypą, kuris iš Tauro kalno pusės jungėsi su Lukiškių priemiesčiu. Iki XIX a. šioje vietoje vyravo daržai ir sodai, o XX a. pradžioje ji buvo gausiai užstatyta reprezentaciniais namais. Tuo metu kvartalas imtas vadinti Pogulianka, o J. Basanavičiaus gatvė – Wielka Pohulanka (Didžioji Pogulianka). Ši gatvė jungė Vilniaus senamiestį su traktu į Kauną ir Trakus. Pogulianka buvo tarp Žvėryno ir Vingio. Mažąja Pogulianka buvo vadinama dabartinė K. Kalinausko gatvė.Alfredas Bumblauskas, Mangirdas Bumblauskas. Lietuvos istorija (paaugusių žmonių knyga): II dalis. - Vilnius, Baltų lankų vadovėliai, 2020. // psl. 187

XIX a. pabaigoje dabartinių J. Basanavičiaus ir Mindaugo gatvių sankryžoje buvo pastatyti Polesės geležinkelio valdybos rūmai. XX a. 1-ojoje pusėje čia gyveno nemaža dalis visuomenės veikėjų, verslininkų, litvakų.Donatas Puslys. Žymius litvakų rašytojus menanti Didžioji Pogulianka. Bernardinai.lt (tikrinta 2022-06-06). 1917 m. rugsėjį Pohuliankoje įvyko Vilniaus konferencija, kurioje buvo įsteigta Lietuvos Taryba ir numatytas Lietuvos nepriklausomybės siekis.

 Šaltiniai 

Kategorija:Panaikintos Vilniaus miesto savivaldybės gyvenvietės